Rights Of A Husband In Case Of Divorce Or Khula?
ایک فریق کے فرائض دوسرے کے حقوق ہوتے ہیں۔ مساوات بذات خود انصاف نہیں ہوتی۔ ہر فریق کو اس کی حثیت کے مطابق حقوق و فرائض دینا ہی قرین انصاف ہوتا ہے۔ اسی لیے ایک گھر میں مثلا باپ اور بیٹے کے حقوق و فرائض میں مساوات نہیں ہوتی ملک میں سربراہ اور عوام کے حقوق و فرائض میں مساوات نہیں ہوتی۔ گھر ایک ادارہ ہے تو مرد کو اس کا سربراہ بنایا گیا ہے اس لحاظ سے اس کی حقوق بھی ہیں اور فرائض بھی۔ نان نفقے کی زمہ داری اس کی ہے تو اس کے بدلے اطاعت کا حق بھی اس کا ہے۔ یہ اصول طے ہو جانے کے بعد مرد و عورت اپنے لیے کیا سماجی اور معاشی دائرے متعین کرتے ہیں یہ معاملہ افراد کے آپس میں طے کرنے اور سماجی حالات سے طے ہوتے ہیں۔ قرآن مجید کا انداز یہ ہے وہ ان باتوں میں رہنمائی نہیں دیتا جو لوگ خود طے کر سکتے ہیں۔ جہان افراط و تفریط کا مسئلہ ہو وہاں رہنمائی کر دیتا ہے ۔ جہاں عقل سے حتمی فیصلہ نہ ہو پائے وہاں صراحت سے بیان کر دیتا ہے۔